Resep tradisional manisan kenyal punika boten mawi gelatin, ananging ngginakaken sari akar taneman semak Althaea (genus) / marshmallow (Althea officinalis), saéngga dhaharan punika dipunwastani marshmallow.[2] Bapak kedhokteran, Hippocrates ngginakaken marshmallow kanggé ngobati memar lan kelangan getih.[3] Dioscorides nyerat babagan sipat-sipat saénipun marshmallow, dene Horace ngalem laksatif saking godhong lan oyot taneman kasebut.[3] Dhokter Romawi ngginakaken marshmallow kangge ngobati gerah waja, cokotan srangga, bengkak amargi kadhemen, lan kulit ingkang kenging iritasi.[3] Penduduk Cina, Mesir, lan Roma dhahar maneka jinis marshmallow. Penduduk Prancis dhahar kembang lan godhong kanthi wujud salad.[3] Marshmallow rumiyin punika kanggé ngobati gerah waja, cokotan serangga, gangguan pencernaan, lan diare ing Éropah nalika abad tengahan.[3] Nalika bayi nembé tuwuh wajanipun ugi dipunparingi marshmallow.[3]